71 की उम्र में इंस्टाग्राम पर किया था डेब्यू, पोस्ट शेयर कर बोलीं- मैं यहां जरूरी सामाजिक मुद्दे उठाऊंगी
Zeenat Aman's Instagram followers and her social media presence as a veteran actress in Bollywood दिग्गज एक्ट्रेस जीनत अमान ने 11 फरवरी को इंस्टाग्राम पर डेब्यू किया था। महज 17 दिनों में उनके 90K से ज्यादा फॉलोअर्स हो चुके हैं। सोमवार को 81K फॉलोअर्स पूरे होने की
दिग्गज एक्ट्रेस जीनत अमान ने 11 फरवरी को इंस्टाग्राम पर डेब्यू किया था। महज 17 दिनों में उनके 90K से ज्यादा फॉलोअर्स हो चुके हैं। सोमवार को 81K फॉलोअर्स पूरे होने की खुशी में जीनत ने अपने इंस्टाग्राम हैंडल पर पोस्ट शेयर करते हुए अपने फैंस ने के लिए बेहद इमोशनल नोट शेयर किया। फोटो में एक्ट्रेस किताब से साथ पोज देते हुए नजर आ रही हैं। इस दौरान जीनत के बताया कि वो सोशल मीडिया के जरिए जरूरी सामाजिक मुद्दों पर अपनी आवाज उठाएंगी।
जीनत के फैंस को किया शुक्रिया
जीनत ने पोस्ट शेयर करते हुए लिखा- ‘अब इस पेज पर 81K से ज्यादा लोग जुड़ चुके हैं और मैं आपके कमेंट्स, शेयर्स, मैसेजेस और प्यार से बहुत ज्यादा प्रभावित हूं। लिखने वाले हर एक व्यक्ति को जवाब देना मेरे लिए मेरे लिए मुमकिन नहीं है, लेकिन मैं आपके मैसेज को देखती हूं और उनकी सराहना भी करती हूं। आप सभी को इस प्यार के लिए बहुत-बहुत धन्यवाद।’
बताया सोशल मीडिया पर आने का मकसद 
जीनत आगे लिखती हैं- ‘पिछले कुछ हफ्तों से मैं और मेरी टीम के लोग अक्सर ये डिस्कस करते हैं कि मेरे मीडिया पर आने का मकसद क्या है? साथ ही हम इस पर भी बात करते हैं कि इंस्टाग्राम पर हम फोटोज, काम या यादें शेयर करने के अलावा और क्या-क्या कर सकते हैं? सच कहूं तो मुझे ऐसा लगता है कि हम सोशल मीडिया के जरिए उन मुद्दों को हाईलाइट कर सकते हैं, जो आज के समाज के लिए बेहद जरूरी हैं।’
जीनत को आई पेट राफेल की याद 
जीनत ने आगे लिखा- ‘2006 में हम पहली बार अपने घर पर पालतू कुत्ता लेकर आए। राफेल के प्यार ने मुझे पूरी तरह बदल दिया। अब मुझे सभी जानवर दयालु नजर आते हैं। अफसोस की बात है लेकिन ज्यादातर जानवरों के साथ बेहद खराब व्यवहार किया जाता है। पशु कल्याण निश्चित रूप से एक ऐसी चीज है, जिसके बारे में मैं सोशल मीडिया पर जरूर बात करूंगी।’
जीनत ने पिछली पोस्ट में उठाया था इक्वल पे का मुद्दा
जीनत आए दिन इंस्टाग्राम पर कुछ पोस्ट करती रहती हैं। 2 दिन पहले उन्होंने फिरोज खान की फिल्म कुर्बानी का BTS वीडियो शेयर किया था। पोस्ट के साथ जीनत ने फिल्म इंडस्ट्री में हो रहे फीस को लेकर हो रहे भेदभाव के बारे में बात की थी। उन्होंने बताया कि अपने दौर की हाइएस्ट पेड एक्ट्रेस होने के बावजूद उनकी फीस पुरुष एक्टर्स के मुताबिक काफी कम थी। जीनत आगे कहती हैं कि 50 सालों बाद भी सिचुएशन वैसी ही है, आज भी महिला एक्ट्रेसेस की फीस पुरुषों से कम होती है।
